Hivatalos Lap L 119 , 20/05/2000 o. 0027 - 0031



A Bizottság 1073/2000/EK rendelete (2000. május 19.) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 331/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2] és különösen annak 13. cikke második francia bekezdésére, mivel: (1) Szükséges a 2092/91/EGK rendelet I. mellékletében a mikroorganizmusoknak a komposztaktiváláshoz történő lehetséges használatát bővíteni oly módon, hogy a mikroorganizmusok a talaj általános állapotának, valamint a talaj és a növények tápanyagellátásának javítására is felhasználhatók legyenek. Szükséges továbbá kizárni a géntechnológiával módosított mikroorganizmusok ilyen célú felhasználását, és az állati trágya felhasználására vonatkozó rendelkezéseket összehangolni az említett melléklet B. részének 7. pontjában foglalt vonatkozó rendelkezésekkel. (2) A 2092/91/EGK rendelet 7. cikkének (4) bekezdésében előírt eljárásnak megfelelően egyes tagállamok adatokat nyújtottak be bizonyos termékeknek a II. mellékletbe történő felvétele, vagy ugyanazon melléklet egyes rendelkezéseinek módosítása érdekében. (3) A II. melléklet módosításai azokra a termékekre vonatkoznak, amelyeket a 2092/91/EGK rendelet hatálybalépése előtt a biogazdálkodásnak a Közösségben alkalmazott szabályzataival összhangban széles körben használtak, és amelyek következésképpen megfelelnek az említett rendelet 7. cikke (1a) bekezdésében foglalt rendelkezéseknek. E termékek közül egyesek esetében a következő mezőgazdasági idény miatt sürgős a módosítás. (4) A "glicerin", a "szilícium-dioxid" és az "izopropanol" használata bizonyos élelmiszerek előállításához nélkülözhetetlennek bizonyult. Ezeket a termékeket tehát a 345/97/EK rendelettel [3] módosított, a 2092/91/EGK rendelet VI. mellékletének tartalmát meghatározó 207/93/EGK bizottsági rendelet [4] 2. cikkében foglalt követelményeknek megfelelően fel lehet venni a VI. mellékletbe. (5) A VI. melléklet "Általános alapelvek" című részének egyértelműen tartalmaznia kell azt, hogy a füstölés elfogadott eljárás a biogazdálkodásból származó élelmiszerek feldolgozása során. (6) A VI. mellékletnek a géntechnológiával módosított szervezetekre, illetve az ilyen szervezetekből származó termékekre vonatkozó rendelkezéseit össze kell hangolni az 1804/1999/EK tanácsi rendelet [5] alapján elfogadott általános tilalommal. (7) Egyes termékek tekintetében helyénvaló kisebb technikai, illetve szövegezési módosításokat bevezetni. Szükséges továbbá az 1804/1999/EK rendelet módosításait figyelembe vevő, szövegezésbeli módosításokat bevezetni. (8) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével, ELFOGADTA EZT A RENDELETET: 1. cikk A 2092/91/EGK rendelet I., II. és VI. melléklete e rendelet mellékletének megfelelően módosul. 2. cikk Ez a rendelet az Európai Közösségek Hivatalos Lapjában való kihirdetését követő hetedik napon lép hatályba. Ezt a rendeletet azonnali hatállyal kell alkalmazni. A 2092/91/EGK rendelet I. melléklete "A. NÖVÉNYEK ÉS NÖVÉNYI TERMÉKEK" című részének 2.1. és 2.2. pontjában foglalt rendelkezéseket azonban 2000. augusztus 24-étől kell alkalmazni. Az e rendelet hatálybalépésének időpontját megelőzően a 2092/91/EGK rendelet II. mellékletének A. részében szereplő "csontszén" megnevezésű termék a meglévő készletek kimerüléséig, de legkésőbb 2000. szeptember 30-ig, továbbra is a korábbi feltételek mellett használható. A 2092/91/EGK rendelet VI. mellékletében szereplő "kalcium-karbonátok" megnevezésű termék, amennyiben az e rendelet hatálybalépését megelőzően alkalmazottaknál fokozottabban korlátozott feltételek vonatkoznak rá, a meglévő készletek kimerüléséig, de legkésőbb 2000. szeptember 30-ig továbbra is a korábbi feltételek mellett használható. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2000. május 19-én. a Bizottság részéről Franz Fischler a Bizottság tagja [1] HL L 48., 2000.2.19., 1. o. [2] HL L 198., 1991.7.22., 1. o. [3] HL L 58., 1997.2.27., 8. o. [4] HL L 25., 1993.2.2., 5. o. [5] HL L 222., 1999.8.24., 1. o. -------------------------------------------------- MELLÉKLET I. A 2092/91/EGK rendelet I. mellékletében az "A. NÖVÉNYEK ÉS NÖVÉNYI TERMÉKEK" című rész 2. pontja helyébe a következő szöveg lép: "2.1. A talaj termékenységét és biológiai aktivitását elsősorban a következőképpen kell fenntartani, illetve fokozni: a) hüvelyes, zöldtrágya, vagy mélyen gyökerező növények megfelelő többéves vetésforgóban történő termesztésével; b) ökológiai állattartásból származó állati trágya talajba juttatásával az e melléklet B. részének 7.1. pontjában előírt rendelkezéseknek, illetve korlátozásoknak megfelelően; c) egyéb, az e rendeletben foglalt szabályok szerint termelő mezőgazdasági üzemekből származó, komposztált vagy nem komposztált szerves anyag talajba juttatásával. 2.2. A II. mellékletben említett egyéb szerves trágya, illetve műtrágya kivételesen, kiegészítő jelleggel alkalmazható annyiban, amennyiben: - a vetésforgóban termesztett növény megfelelő tápanyagellátása, illetve a talajjavítás nem lehetséges az előző pont a), b) és c) alpontjában meghatározott módszerekkel, - a II. mellékletben felsorolt, trágyából és/vagy állati ürülékből származó termékek tekintetében: ezek a termékek csak annyiban alkalmazhatók, amennyiben a fenti 2.1. pont b) alpontjában említett állati trágyával együtt használva, az e melléklet B. részének 7.1. pontjában említett korlátozásoknak megfelelnek. 2.3. A komposztaktiválásához a 4. cikk 12. pontja értelmében géntechnológiával nem módosított, megfelelő növényi alapú, illetve mikroorganizmus-készítmények használhatók. A kőzetlisztből, istállótrágyából vagy növényekből készült, úgynevezett "biodinamikus készítmények" szintén használhatók az e pontban, valamint a 2.1. pontban foglalt célokra. 2.4 A 4. cikk 12. pontja értelmében géntechnológiával nem módosított, az érintett tagállam mezőgazdaságában általánosan engedélyezett, megfelelő mikroorganizmus-készítmények alkalmazhatók a talaj általános állapotának, vagy a talaj, illetve a növények tápanyagellátásának javítása céljából, amennyiben az ilyen felhasználás szükségességét az ellenőrző szervezet vagy hatóság elismerte." II. A 2092/91/EGK rendelet II. melléklete a következőképpen módosul: 1. Az "A. TRÁGYÁZÓ ÉS TALAJJAVÍTÓ SZEREK" című rész a következőképpen módosul: a) A cím és a táblázat közötti bevezető bekezdés helyébe a következő szöveg lép: - kizárólag az I. melléklet rendelkezéseinek megfelelően használható, - kizárólag oly módon használható, amely megfelel az adott termékek forgalomba hozatalával és felhasználásával kapcsolatos, a termék felhasználása szerinti tagállam általános mezőgazdasági szabályozása keretében alkalmazandó jogszabályok rendelkezéseinek." b) A táblázatban az "alábbi állati eredetű termékek és melléktermékek" tekintetében a "csontszén" megnevezésű terméket el kell hagyni. c) A táblázatban a "magnéziumsót tartalmazó kálium-szulfát" – ra vonatkozó rendelkezések helyébe a következő rendelkezés lép: "Megnevezés | Leírás; összetételre vonatkozó követelmények; felhasználási feltételek | Káliumszulfát, amely magnéziumsót is tartalmazhat | Nyers kálisóból fizikai kivonási eljárással nyert termék, amely magnéziumsókat is tartalmazhat Az ellenőrző szervezet vagy hatóság által elismert igény" | 2.a)b)c) A "B. PESZTICIDEK" című részben az "1. Növényvédő szerek" cím alatti táblázatok a következőképpen módosulnak: Az "I. Növényi, illetve állati eredetű anyagok" című táblázatban az "Azadirachta indica-ból (miatyánkcserje) kivont azadirachtin" – ra vonatkozó rendelkezések helyébe a következő rendelkezés lép: "Megnevezés | Leírás; összetételre vonatkozó követelmények; felhasználási feltételek | Azadirachta indica-ból (miatyánkcserje) kivont azadirachtin | Rovarirtó szer Az ellenőrző szervezet vagy hatóság által elismert igény" | A "III. Kizárólag csapdákban és/vagy adagolókban használható anyagok" című táblázatban a "feromonok" – ra vonatkozó rendelkezések helyébe a következők lépnek: "Megnevezés | Leírás; összetételre vonatkozó követelmények; felhasználási feltételek | Feromonok | Attraktáns; a nemi viselkedést zavaró anyag Kizárólag csapdákban és adagolókban" | A "IV. A biogazdálkodásban hagyományosan alkalmazott egyéb anyagok" című táblázatban a "mészkénlére (kalcium-poliszulfid)" vonatkozó rendelkezések helyébe a következők lépnek: "Megnevezés | Leírás; összetételre vonatkozó követelmények; felhasználási feltételek | Mészkénlé (kalcium-poliszulfid) | Gombaölő, rovarirtó, atkairtó szer Az ellenőrző szervezet vagy hatóság által elismert igény" | III. A 2092/91/EGK rendelet VI. melléklete a következőképpen módosul: 1.Az "Általános alapelvek" című rész harmadik bekezdésének első mondata helyébe a következő szöveg lép:"Az A. és C. szakaszban szereplő összetevőkre, illetve a B. szakaszban szereplő technológiai segédanyagokra történő utalások ellenére, minden feldolgozás eljárás – így például a füstölés – során, és minden összetevő, valamint említett technológiai segédanyag felhasználása során tiszteletben kell tartani a megfelelő közösségi jogszabályokat és/vagy a Szerződéssel összhangban lévő nemzeti jogszabályokat, illetve – ezek hiányában – a helyes élelmiszer-gyártási gyakorlat elveit." 2.a)b)c)d)e)f) Az A. szakasz a következőképpen módosul: A cím helyébe a következő szöveg lép: "A. SZAKASZ – NEM MEZŐGAZDASÁGI EREDETŰ ÖSSZETEVŐK (A 2092/91/EGK RENDELET 5. CIKKE (3) BEKEZDÉSÉNEK c) PONTJÁBAN ÉS 5. CIKKE (5a) BEKEZDÉSÉNEK d) PONTJÁBAN EMLÍTETTEK)" A táblázatban az "E 170 kalcium-karbonátok" – ra vonatkozó rendelkezések helyébe a következő rendelkezés lép: "Megnevezés | Különleges feltételek | E 170 kalcium-karbonátok | A színezésen kívül minden engedélyezett felhasználásra" | A táblázat az "E 416 karaya gumi" után a következő termékkel és az arra vonatkozó különleges feltételekkel egészül ki: "Megnevezés | Különleges feltételek | E 422 glicerin | Növényi kivonatok" | A táblázatban az "E 516 kalcium-szulfát" – ra vonatkozó rendelkezések helyébe a következő rendelkezés lép: "Megnevezés | Különleges feltételek | E 516 kalcium-szulfát | Hordozóanyag" | A táblázat az "E 524 nátrium-hidroxid" után a következő termékkel és az arra vonatkozó különleges feltételekkel egészül ki: "Megnevezés | Különleges feltételek | E 551 szilícium-dioxid | Csomósodásgátló adalék fűszernövényekhez és -magokhoz" | Az A. 4. "Mikroorganizmus-készítmények" című pont ii) alpontját el kell hagyni. 3.a)b)c) A B. szakasz a következőképpen módosul: A cím helyébe a következő szöveg lép: "B. SZAKASZ – A 2092/91/EGK RENDELET 5. CIKKE (3) BEKEZDÉSÉNEK d) PONTJA ÉS 5. CIKKE (5a) BEKEZDÉSÉNEK e) PONTJA SZERINTI TECHNOLÓGIAI SEGÉDANYAGOK ÉS EGYÉB, ÖKOLÓGIAI ELJÁRÁSSAL ELŐÁLLÍTOTT MEZŐGAZDASÁGI EREDETŰ ÖSSZETEVŐK FELDOLGOZÁSA SORÁN FELHASZNÁLHATÓ TERMÉKEK" A táblázat a "kénsav" után a következő termékkel és az arra vonatkozó feltételekkel egészül ki: "Megnevezés | Különleges feltételek | Izopropanol (propanol-2) | A cukorgyártás során kristályosításra A legutóbb a 97/60/EGK irányelvvel módosított 88/344/EGK irányelv rendelkezéseinek megfelelően 2006.12.31-én véget érő […] időszakra" | A szakasz végén található, "Mikroorganizmus- és enzimkészítmények" című szöveg helyébe a következő szöveg lép: "Mikroorganizmus- és enzimkészítmények: Az élelmiszer-feldolgozás során általában technológiai segédanyagként használt minden mikroorganizmus- és enzimkészítmény, kivéve a 90/220/EGK irányelv 2. cikkének (2) bekezdése értelmében géntechnológiával módosított mikroorganizmusokat, valamint a 90/220/EGK irányelv 2. cikkének (2) bekezdése értelmében géntechnológiával módosított szervezetekből származó enzimeket." 4. A C. szakasz C. 2. 2. alpontjában a "répacukor" helyébe a következő lép:"Répacukor, csak 2003. április 1-jéig." --------------------------------------------------